
Aşteptare cu Dor 

Aştept, 

îngerii speranţelor, 
neştiind că tremură de frig, 
pe murii plini de igrazie, 
din catedrala sufletului tău. 

Lacrimi, 

încearcă să-mi mituiască timpul, 
atât de sărac încât a ajuns, 
să-şi vândă Destinului, 
şi cele câteva momente, 
câte i-au mai rămas, 
alături de noi. 

Dor, 

făclii aprinse mormintelor de ceruri, 
în care am crezut, 
rugându-ne iubirii, 
unicului nostru Dumnezeu, 
care şi-a pierdut mântuitorul, 
pe drumurile rătăcitoare, 
ale despărţirii. 



Adresa unei ceşti de cafea. 

Adresa unei ceşti de cafea 



între cer şi clipă, 

se termină cafeaua amară, 

a trecutului care şi-a pierdut viitorul, 

din inima norilor ai căror stropi, 

ne spălau fierbinţeala respiraţiei, 

ce ne aştepta la colţul străzii Destinului, 

fără de timp. 

Să fi uitat răsăritul, 
când s-a spart, 
în sângele apusului, 
pentru totdeauna, 
că în iubire nu există iertare? 

Şi iarăşi, 

mai luăm o înghiţitură de soartă, 
din ceaşca ciobită a speranţei, 
prin care bate vântul întrebării, 
smulgându-ne copacii gândurilor, 
din rădăcinile sentimentelor, 
ce încă mai au o adresă, 

a noastră , 

adresa unei ceşti de cafea. 

DEBUSOLARE 

Şi-am ajuns să mor dinaintea sângelui tău, 

însetat de adevăr, 

rupt de veninul destinului, 

ce nu mă lăsa să plec, 

peste frontiera dintre mine şi tine. 

M-am măcinat de priveliştea, 
ce a murit între ochii caravanelor, 
ce nu-şi mai recunosc regatul, 
Debusolării, 
risipit la cărţile de joc, 
ale unui Dumnezeu dement, 
întins pe masa deznădejdii, 
viitorului. 



Crize de sciatică a manejului sentimental, 
valuri de nelinişte ne lovesc, 
ultimele stânci din sufletele obosite, 
ale infernului ce ne-a născutOameni! 



Adresa unei ceşti de cafea. 



13 



Şomeri de noi înşine 

Locomotive sentimentale ne ademenesc 

cu mirosul lor de fum al realităţii, 

din care am uitat să ne extragem Iluzia, 

unor gânduri care ne-au murit 

atât de mult existenta, 

încât am devenit şomeri de noi înşine. 

Fericiţi fraţii ce şi-au murit moartea, 
naşterilor din legumele neîncolţite ale mamei, 
care nu le-au lăsat nici măcar o vorbă, 
de alint monumental, 
al unei creaţii ce avea să moară în curând. 

Sculptura morţii 

Cât de duhovnic, 
să ne fi fost mântuitorul, 
ce s-a dedat la fărădelegea infamiei, 
atât de josnice din noi, 
cu Magdalene şi pietre, 

aruncate spre absurdul unei morţi de adulter, 

lovindu-ne destinul încarcerat, 

în piatra de moară a semenilor, 

pe care trebuie să ne-o ducem, 

ciopliţi sau neciopliţi, 

de moarte. 



Şi care faţă a Diavolului ar trebui lovită, 
ucisă cu speranţe sau adevăruri, 
dacă noi suntem, 

o durere a unei răni ce ne-a distrus iubirea, 
pierdută într-un Păcat Originar? 

Suntem singura moarte, 
ce nu-şi mai acceptă viaţa. 



Adresa unei ceşti de cafea. 



Roşi de Timpul vulgar al perenităţii, 
Cristoşi puşi pe rugul virtuţii, 
unor apostoli nebuni, 
ce şi-au vândut organele firescului, 
morţii sexualităţii, 
sfâşiată de senectutea, 
unei priviri a biologiei rasei, 
ce ne-a uitat, 
la margine de Univers. 

Amurg 



Toată inima mea nu ar fi de ajuns, 
pentru sângele apusului, 
care ti-a născocit răsăritul, 
sufletului ce nu ţi-a regăsit, 
adevărul în iubire. 

Nici o patimă, 

nu ar fi reuşit să te mintă, 

dacă cerul sufletului tău, 

nu ar fi fost brăzdat de seninul meu. 

Paşi de infinit, 

mă apăsau peste scrisoarea ta, 
umezită cu lacrimile amurgului din noi, 
ce aveau să ne spele, 
nemărginirea viselor tale. 

Şi atunci ne-am uitat pana şi uitarea, 
morţii unor lacrimi, 
în care ne înotam undeva-cândva, 
până şi Destinul. 



Adresa unei ceşti de cafea. 



Despărţire de noi înşine 

Cât de departe m-ar fi născut, 
Dumnezeul Iluziei Vieţii mele, 
încât să mă încred în răsăritul Clipei, 
care mi-a înşelat Destinul, 
pentru totdeauna, 

aruncându-1 la coşul de gunoi al morţii? 

Voi reuşi vreodată, 
să-mi unesc cerul viselor împlinirii, 
cu norii de cristale sparte ale simţirii, 
spre a fi ninse, 

peste zorii prostituaţi ai promisiunilor deşarte, 
de a ne fi regăsit moartea, 
în sufletul uitării? 

Remuşcări de cârtiţe, 
ce-şi vor libertatea vederii, 
plouă peste bătăile inimilor noastre, 
ruginite de atâta noapte, 
unde au amuţit, 
lacrimile felinarelor, 
ce ne ardeau simţămintele, 
stinse de sentimentele ce nu mai vor, 
pentru nimic în lume, 
să mai ardă în potopul despărţirilor, 
de noi înşine. 

Muşcătura sfinţilor mutilaţi 



Mi-am muşcat limba morţii, 
cu telefonul sfinţilor mutilaţi, 
stricaţi de-atât de multe dorinţe, 
ce nu mai pot comunica, 
nici măcar cu vieţile lumii, 
care ne-a adus, 

drept marfă în ploaia de strigăte, 
ale mamelor noastre, 
născătoare de Dumnezei obsceni, 
la margine de seară, 
ce-şi pierd pentru totdeauna, 
soarele înţelepciunii, 
dintr-un calendar, 
care nu-şi mai recunoaşte, 
sfinţii mutilaţi, 
de uitarea din noi. 

Şi am rămas mai singur decât moartea, 
ce nu-şi mai poate dori cerul luminii, 
care să ne înţeleagă năpasta, 
de a fi cerut umbrela, 
Păcatului Originar, 
ruginită şi ea, 

de valurile cerului însângerat, 
din venele mănăstirilor de fericiri, 



Adresa unei ceşti de cafea. 

înecate în Clipele, 
ce nu-şi vor da niciodată, 
straiele Adevărului, 
de pe trupurile lor de nimfe, 
spre a dezgoli odată pentru totdeauna, 
eternitatea Cuvântului, 
a cărui origine suntem, 
în desfrâul orbirii de noi înşine! 

Albine fără flori 



Toate reginele albinelor fără flori, 
şi-au adulmecat, 

Păcatul Originar al acestei Existenţe, 
spre a naşte, 
Fericirea din noi înşine, 
ascunsă în pridvorul inimilor, 
ce nu mai vrea să creadă, 
în Destin şi Adevăr! 

Lumi fără zâmbetele norilor, 
care şi-ar fi dorit să-şi plouă viaţa, 
peste Clipele înfocate de trecut, 
ale suferinţelor însetate, 
ce cad în prăpăstiile necinstei, 
de a nu mai avea o nouă şansă, 
a focului din fulgerele gândirii, 
ce nu-şi va găsi niciodată, 

paratrăsnetele învierii, 

de pe strada plină de gropile, 

fărădelegilor firii moarte, 

care ne-a născut, 
pentru Viaţa de a ne fi întâlnit, 
Moartea care ne aşteaptă. 



Adresa unei ceşti de cafea. 



ROIURI DE CUVINTE 

Cer de iubire, 
lacăte de nori, 
orizonturi de vise, 
aripi de orori. 

Viată înecată-n moarte, 
roiuri de cuvinte, 
putrezesc la apusul, 
tainelor prea sfinte, 
din noroi suflate, 
în sufletul din noi. 

Conştiinţă vie, 
vin de necuvinte, 
ne îmbată moartea-n, 
cugetări preasfinte, 
despre-un Dumnezeu, 
lacrimi, oseminte, 
păcate-n rugăminte, 
cine-ar tine minte, 
că respir şi eu, 
în viitorul morţii, 
ce va fi trecut, 
la marginea sorţii, 
care ne-a durut. 

A DEVENI OM 



Mutilat de cearşaful viciilor noastre, 
încerc să zbor spre necuprinsul, 
patului de cremene al Adevărului, 
din care a ieşit scântei oarbe, 
de atât de multă poftă trupească, 
ce va deveni odată ţărână a belşugului, 
patimilor grânelor necurate din noi, 
cei nespălaţi din moarte pentru vecie, 
de a ne trăi viata, 

hrănindu-ne cu pâinea amară a păcatului, 
înecat în promisiunile, 
unui Dumnezeu mai meschin decât noi, 
ce a reuşit să ne vândă, 
Păcatului Originar, 
pentru propria Lui libertate, 
de a deveni Om! 



Adresa unei ceşti de cafea. 

Cireşi amari 



M-am împiedicat, 
părul gândurilor lumii, 
ce-au albit de-atât de multă singurătate, 
într-o primăvară a speranţelor, 
pe care n-o mai vedea nimeni, 
în visele fără de noapte 
şi vieţile fără de zi. 

Cireşi amari ce şi-au pierdut floarea, 
rădăcinilor ancorate în amintirile, 
zâmbetului care ne-a lovit, 
cu valurile sale, 
în toate ţărmurile, 
nemuririi sărutului unei veri, 
atât de aprinse, 

încât ne-a ars cu gerul ei de gheaţă, 
uitarea care ne hrăneşte acum, 
prezentul ce-a murit din noi, 
mai demult decât Eternitatea, 
pentru totdeauna, 
de un sărut al Clipei. 

Giulgiul alb 



Rădăcini amare, 

smulse de ploile certurilor, 

dintre cerurile gândurilor şi ţărâna fericirii, 

vă rog nu vă înmormântaţi pacea sufletului, 

în giulgiul alb al uitării de tot şi de toate, 

de iubire, destin, viaţă şi moarte. 

Valuri de cuvinte, 

nu-mi înecaţi suflarea sentimentelor, 
în pânzele albe de corăbii ale uitării, 
ce şi-au rătăcit furtunile dorului, 
pe nesfârşirea fără de suflet, 
a şansei. 



Adresa unei ceşti de cafea. 

CÂRTIŢE ŞI PAIAŢE 



Cârtiţe vulgare, 

ne rod zâmbetele ceasurilor, 

ruginite de limbile necuvintelor, 

ce nu mai obosesc să se rotească, 

în jurul fericirii sau deznădejdii noastre, 

căzute drept victime ale cerului, 

prea încărcat de sentimente, 

care ne fulgeră cu nemărginirea lui, 

de altar al unui adevăr, 

pe care nu-1 vom găsi niciodată, 

speranţă şi şansă. 

Paiaţe înlăcrimate, 

se plâng clovnilor propriilor amintiri, 
de aplauzele clipelor, 

ce şi-au trecut destinele, 
în fluviul morţii, 
atât de neiertător de noi înşine. 

Valuri de ceaţă ne pierd vieţile, 
la zarurile norocului mucegăit, 
de atât de mulţi paşi, 
cei-ar fi dorit vreodată, 
mai vii decât propria noastră speranţă, 
a mânturii de noi înşine. 

Infidelitate 



Cât de singură să-mi fi rămas, 
amintirea aripilor tale, 

încât ne-am prăbuşit peste ţărâna unui Adio, 

uitat în paragină de nişte Cuvinte, 

ce-1 câştigaserăm, 

la tombola cu preţ redus, 

al vieţilor noastre. 

Furtuni de speranţe, 

ne amăgeau cu seninul viitorului, 

fulgerându-ne carnea viselor, 

miros de ars şi moarte, 

ne prăjesc şi acum, 

clipele infidelităţii, 

ce încearcă să răsară, 

asemeni unui fir de iarbă, 

în care toti ar fi dat 

cu piatra nemerniciei, 

zdrobind ce e mai bun în noi, 

cei bântuiţi de uitarea, 

rasă pentru totdeauna de paşii grei, 

ai trecutului pe care undeva - cândva, 

îl vedeam un viitor. 



Adresa unei ceşti de cafea. 

ÎNTÂLNIRE ŞI DESTIN 

Câte ţărmuri vor strănuta 
valurile simtămintelor ochilor tăi, 
pline de răceala adevărului despărţirii? 

Rotile amintirilor, 

arse de căile întotocheate ale destinelor, 
încă mai fumegă inerte, 
la margine de moartea, 
care nu şi-a regăsit încă despărţirea. 

Poduri fără casele speranţelor, 
vor să ne apere de ploile vorbelor goale, 
ale căror pereţi par a se fi prăbuşit, 
mai demult decât Vremea. 

Ninsori de paşi, 

cad peste vieţile ce păreau că ne-ar fi unit, 
odată pentru totdeauna, 
viata de moartea din noi, 

ce nu mai vrea pentru nimic în lume să-şi moară, 

destinul care ne-a întâlnit, 

unindu-ne. 

AZI 



Oare m-aş putea despărţi vreodată, 
de iarba uitărilor tale, 
tunsă de Destin, 
atât de scurtă, 

încât până şi lacrimile coafurii, 
ploilor de Clipe, 

se dovedesc a fi mai mari, 
decât toate orânduirile trupeşti, 

ale morţii ce ne-a născut viata. 

Să fim oare cerul, 
care-şi ceartă norii sentimentelor, 
uitând de răsăriturile sau apusurile, 
corăbiilor de vise, 
ce navighează supuse, 
prin venele trăirii, 
în dictatura cărora mai credeam, 
până la primul infarct, 
unde ne-am pierdut pentru totdeauna, 
identitatea timpului care ne certa mereu, 
cu ameninţarea despărţirii, 
ce nu-şi mai recunoaşte azi, 
nici măcar mama dictaturii, 
propriei morţi. 



Adresa unei ceşti de cafea. 

Sindicatul privirilor rebele 



Cât de departe să fi murit, 
ulciorul dorului, 

care nu se poate sparge niciodată, 
din plămânii prin care te-am respirat, 
pe strada unei întâlniri, 
unde doar câinii cuvintelor, 
îşi mai puteau lătra viaţa de coşmar, 
morţi de foamea şi setea, 
cerului de vorbe goale, 
a unui Dumnezeu ce-a uitat de noi, 
pentru totdeauna, 
dinainte de a ne naşte. 

Doar norii, 

frunţilor încreţite ale gândurilor, 
mai rup digurile Adevărului, 
inundat de clipele care nu se mai termină, 
ale singurătăţii. 

Paşii cerniţi de roua amăgirilor, 
mai cred în promisiunile deşertului din noi, 
cei peste care nu va mai ploua aici, 
niciodată cu visarea vieţii, 

unui sărut al Vremii, 

mai trecute decât noi înşine, 

pe calea gratuită a Morţii, 

unde nici un sindicat al privirilor rebele, 

nu-şi va mai cere întâietatea. 



Adresa unei ceşti de cafea. 

ÎNTÂLNIRE DESCOMPUSĂ 



Toate stelele luminii din inima mea, 
se stingeau fără Clipa ochilor Amintirii, 
rămase dincolo de naşterea gândurilor cerului, 
care mi-au dat norocul orb, 
spre a-mi răsări orizontul, 
paşilor pierduţi sau câştigaţi, 
la loteria unei lumi, 

pe care nici Iluzia Vieţii nu o poate înţelege, 
fără să-i vomeze Adevărul. 

Scoici paradisiace de metafore, 
se aştern, 

tăcute şi încremenite, 
în politica desfrâului unei lumi a banului, 
care naşte cimitire de dorinţe ascunse, 
ce rătăcesc, 

pe aleile rugăciunilor funebre ale dragostei, 
cu iz de cadavru amar descompus, 
de ora unei întâlniri care nu a mai avut loc, 
de atâta speranţă apusă. 

Diferenţă 

Şi aş fi fost mai diferit, 

de mine însumi, 

dacă moartea nu exista? 

Ce sfârşit ar mai fi certat începutul, 

cu ruinele pe care nu le-ar fi înţeles niciodată, 

sentimentele nemerniciei de a iubi? 

Care patimi ar mai fi fost asezonate, 
în sângele mântuirii, 
dacă nu am fi călcat, 
pe calea ce a fost uitată, 
de Dumnezeul care ne-a născut, 
păcătoşi şi plini de emfază? 



Adresa unei ceşti de cafea. 

Ploi amare 



Lasă-mă să-mi plâng, 
Dumnezeul care nu mi-a înţeles, 
Cerul zorilor născuţi, 
din moartea nopţii dinainte de a fi, 
îngenuncheat Legităţilor, 
unei vieţi rebele, 
ce-şi dorea triumful binelui, 
asupra propriei iubiri, 
atât de pierdute în furtuna Adevărului, 
încât toti norii s-au decis, 
să nu-şi mai termine niciodată, 
Destinul de a deveni viata, 
ce va muri prin ploile amare, 
ale Cuvintelor. 

Osândă 



Mi-am plătit tot aurul din venele mele, 

prin care ţi-am satisfăcut, 

ograda de iluzii ce ne ameţeau patul, 

arcurilor dorinţelor stricate, 

de o nouă eră, 

a unei îmbrăţişări a morţii, 

ce nu mai avea bani să ne plătească, 

mobila sentimentelor distruse, 

de Cerul mai sărac decât Vremea, 

întâlnirii noastre care ne cerşea, 

la capătul străzii Orizontului, 

seminţele Păcatului Originar, 

ce ar mai fi rămas din netrebnicia noastră, 

de a ne fi născut Oameni, 

sub Zodia blestemată a Osândei! 



Adresa unei ceşti de cafea. 

Aripile zilei 



Lasă-mi aripile zilei, 
să mă despartă de moartea Apusului, 
ce curge prin venele tale, 
de sărut pătimaş, 
în care mi-am înecat, 
ceasul ruginit de paşii tăi, 
ce nu mi-au mai călcat urma Cuvintelor, 
pe ţărmul unde Moartea, 
se dădea a fi Naştere, 
iar Tu, 

esenţa Cerului care mi-a născut Dorul, 
nemărignirii de a suferi, 
pentru Creaţia în noroiul căruia, 
ne-am aflat Viata. 

Sorin CEKJN 



CENUŞĂREASA EXISTENŢEI 

Toti munţii, 

pierduţi în Gâtul Lui Adam, 
prin care ţi-ai rătăcit, 
degetele Clipelor, 
nu fac cât un ciob de singurătate, 
pierdut în muzeul sângelui Clipei, 
care ne-a văzut odată pentru totdeauna, 
Vii. 

Nici o soartă prostituată, 
pe strada Minciunii de noi înşine, 
nu ne-ar mai putea, 
îneca cu dorul murdar al Cenuşăresei, 
care nu şi-ar mai fi aflat paşii pierduţi, 
pe asfaltul Vieţii, 
unde ne-ar fi regăsit Dumnezeu, 
naşterile atât de străine de noi, 
încât ne mai întrebăm şi azi, 
de ce trecem unul pe lângă altul, 
fără să realizăm, 
că ne-am trecut Existenta. 

Lemnul crucii 



S-au risipit, 
ceţurile Iluziilor Vieţii, 
în cele patru vânturi ale morţii, 
din zorii, 
unde durerea, 
e marea necunoscută, 
a religiilor deznădăjduite, 
de a înţelege, 
că suferinţa, 
nu mai poate fi jucată, 
la cutia milei, 
unor speranţe, 
mai goale, 

decât Christul însângerat, 
de poveţe, 
ce putrezesc, 
Lemnul Crucii, 
sentimentelor noastre, 
care încă mai vor să creadă, 
în noi, 

cei de dinainte, 
de a ne naşte simţirea, 
lacrimilor. 

Sorin CEKJN 



Prăbuşire 

Cât cer 
să fi plouat, 

în lacrimile destinului meu, 
încât mi-au putrezit, 

palmele orizonturilor, 

ce nu au mai reuşit niciodată să alerge, 
de gândurile mele înceţoşate de moarte. 

Nu credeam să învăţ a ploua vreodată, 
peste răsăritul speranţelor, 
care mi-au fost sprijin, 

atunci când mă rezemam de piatra de mormânt, 
a aripilor noastre prăbuşite, 
pe streaşină ochilor amintirii tale. 

Toate vorbele risipite, 
de ocările vânturilor deşertăciunii, 
nu se vor mai odihni niciodată, 
în pasărea măiastră a iubirii noastre, 
veştejită de Timp, 

în zborul fărădelegilor unui Dumnezeu, 
care ne-a vrut despărţiţi de noi înşine, 
pentru eternitatea, 
unor flori prinse, 

în buchetul remuşcărilor toamnelor, 
ce nu le vor mai pune niciodată, 
apa iubirii, 

în glastrele sparte mai demult decât Vremea, 
care ne-ar fi întâlnit vreodată. 

Sorin CEKJN 



Balada zâmbetului tău Amar 

Toate roadele vieţii mele, 
se află în sâmburele de strugure, 
al zâmbetului tău, 
vin al dragostei, 
furat din trupul dumnezeului, 
întâlnirii noastre, 
pe care l-am băut împreună, 
fericiţi de seninul sentimental, 
care ne îmbăta cu promisiuni si farse, 
noi cei care nu mai credeam, 
în zborul şi trupul, 
istoriei de a ne uita, 
râzând şi batjocorind, 
Eternitatea, 

ca pe ultima cerşetoare, 
a plenititu dinii noastre. . . . 

Atunci te-am luat de aripa amintirii, 
şi-am zburat cu tine spre infinit, 
neştiind ca aripile, 
ni se vor frânge de beţia iubirii, 
care ne-a lăsat să înţelegem, 
cât suntem de efemeri, 
pe urmele paşilor de gheaţă ai morţii, 
în cimitirul uitării de lacrimile ploilor, 
care ne spălau undeva- cândva, 
privirile. 

Şi atunci, 
te-aş fi luat, 

în braţele focului inimii mele, 

căzute la tălpile absurdului de a ne fi 

revăzut, 

peste toţi munţii încercărilor, 

de a ne muri naşterea promisiunilor, 

unei zile pe care nimeni, 

din toate dorurile noastre, 
nu ar mai fi regretat-o niciodată, 
la adresa pierdută a paşilor tăi, 
lunecând printre lacrimile, 
clipelor ce nu-şi mai regăseau locul, 

în anii de plumb topit, 

ce ne ardeau cu greutatea arsurii lor, 

până şi numele. 

Scormonind in ţărâna, 

ochilor, 

mormântului, 

tău, 

L-am redescoperit pe Dumnezeu, 
în rădăcina privirii cerului, 
ce nici să tune sau să fulgere nu mai reuşea, 
în sufletul vitei de vie a beţiei de noi înşine, 

cei muriţi de atât de multă ţărână a sufletelor, 

, , ' 

udată spre întrupare în aripile unui zâmbet, 
Amar. 

Sorin CERJN 



Vatican bancar 



Tot părul pădurilor ce-şi ucise frunzele viselor, 
a căzut la picioarele ţărânii unor cuvinte, 
ce nu mai reuşeau să-mi exprime decât noroiul 
adus de apele vieţii unei morţi ce se credea vie, 
în inima mea. 

Noi lumi de promisiuni, 

işi spălau cerurile cu detergenţii minciunii, 

ce nu ne mai lăsau liberi, 

să ne putem muri Clipa. 

Dumnezei cumpăraţi la kilogram, 
se stricau în depozitele, 

fără frigiderele vorbelor goale, 
unde putrezeau şi sfinţii criminali, 

ai hoţiilor de noi înşine. 

Altare decolorate de lacrimile prostiei, 

se părbuşeau, 

insalubre, 

în inimile anemice, 

ale impostorilor, 

de măriri religioase, 

la porţile veninoase, 

ale Vaticanului bancar , 
al cărui arginţi, 
încep încet dar sigur, 
să putrezească, 
pe coroana de spini, 
a cârdurilor bancare, 
ce nu-şi mai recunosc sufletul. 

Sorin CERJN 



Viitor şi Moarte 

M-am pierdut printre gratiile ruginite, 
ale palmelor cuvintelor tale, 
văduvite de orice amprente, 
pentru sufletul meu. 

Căutam frânghia viselor de care 
ne-ar fi spânzurat Destinul, 
dar vedeam doar orizontul, 
gol şi sfidător al uitării, 
cu nume de stradă, 

unde ne-am fi întâlnit undeva-cândva, 
Viata. 

Te-am chemat, 
printre paşii fiecărui Timp, 
sfidând antimpurile durerii, 
norilor abătuţi în cerul obrajilor, 
plini de gheaţa dezinteresului, 
unui viitor al morţii, 
unde nu mai roşeau niciodată, 
Fericirii. 

Inima Adevărului 



Rupe-mi Doamne, 

inima păcatelor, 

în pâinea istovită a zilei, 

căzută în genunchii norilor Tăi, 

sfâşiată de patimile ploilor de cuvinte, 

ce ne inundă sufletele cu speranţe, 

şi întinde-o celor săraci cu duhul baladei Tale, 

cu nume de Religie 

Până şi stelele viselor, 
mi- au căzut pradă beţiei, 
orbite de lumina Adevărului, 
mut şi descărnat al Patimilor, 
înecate în alcolul necunoaşterii, 
ce nu-şi mai află, 
strada mântuirii niciodată, 
în ochii creaţiei vitrege, 
ce ne-ar fi născut, 
fără a fi nevoiţi să-I cerşim mila, 
Dumnezeului Atoatecunoscător, 
de rele şi bune, 
plin de mărinimie falsificată, 
la târgul de vite al societăţii de consum, 
în care ne vindem zilnic. 

Sorin CEKJN 



Zbor 



Labirint de stânci, 

se rostogolesc în inima istoriei paşilor, 
spre nicăieri, 

uitaţi de dorinţele amintirii, 

de a traversa oceanul gândurilor, 

ce s-au înstrăinat, 

atât de mult, 

de fiarele pustiului, 

din sălbăticiile speranţelor, 
încât au murit înecate în oceanul uitării, 
din noi înşine. 

Aripi rupte de hârtie putrezită, 
pe care nimeni nu va mai reuşi, 
să scrie vreodată, 
atât de celebrul, banalul, 
dar şi înflăcăratul:"Zbor". 

Nori reci de priviri abătute, 

stau gata de furtună, 

în cuvintele gândurilor care au aşteptat, 

pe strada Neîntâlnirii, 

la ceasul de moarte al Clipei, 

când ploua înfiorător cu Uitare, 

Speranţa. 

RĂTĂCIRI 



Nu-mi rupe, 

rădăcina ţărânii din paşii privirii tale, 
fără de care, 

m-aş rătăci în vorbele goale ale speranţei, 
îngenuncheată la tălpile minciunii, 
din trupul căreia sfinţii Destinului, 
şi-ar fi clădit cărămizile de patimi, 
ale vieţii. 

Coasă de durere, 
ce mi-ai ţesut snopii gândurilor, 
în covoare nesfârşite de iluzii, 
pe care să-mi calc promisiunile voinţei, 
înfrigurat şi neavenit, 
la tâmplelele cerului, 
suflării de diamant spart, 
a vieţii tale, 
încercănate de norii, 
unor promisiuni deşarte. 

Sorin CERJN 



Aşteptare 



Te-am aşteptat, 
în inima de piatră a Timpului, 
sculptor al cuvintelor tale, 
clădindu-ti statui de verbe, 
zbor de eternitate fără de apus, 
din care ti-am cules, 
toate stelele sufletului, 
în mănunchiul de cer, 
al ochilor fântânilor de sentimente, 
din care ne potoleam setea, 
de noi înşine. 

Urme de patimi, 

se înecau la marginea drumului, 

paşilor neputinţelor noastre, 

efemeride de promisiuni, 

se aşezau cuminţi, 

pe pleoapele Dumnezeului unei iubiri, 

ce păcătuise atât de mult, 

încât îşi pierduse proprietatea intelectuală, 

asupra propriei biblii, 

în care te întâlnisem, 

undeva-cândva, 

la porţile bisericii sufletului meu. 

TINEREŢE 



Ţărmuri uitate de vorbele goale ale vieţii, 
sparte de valurile promisiunilor neîmplinite, 
îşi cerşesc la margine de Destin, 
soarta zilelor ce vor veni, 
născute din sufletul tău, 
suflare din lutul rece al morţii, 
născută din sentimentele, 
ce mi-au răvăşit, 
odaia sângelui, 

în care mi-am înecat tinereţea, 
încercând în zadar, 

să-i aflu lacătele ruginite de vremea uitării, 
ce-mi înlăntuiau cu furie, 
pacea eternităţii existenţei lumii, 
pe care nu am crezut-o niciodată, 
cu adevărat ca fiind, 
cheia sărutului tău, 
ce a rămas ruginită, 
la margine de speranţă, 
pe strada pustie a unei întâlniri, 
pierdută devreme. 



so 



Sorin CEKJN 



STROP DE CER 

Sunt strop de cer, 
plin de mister, 
lacrimi de vânt 
inundate-n cuvânt, 
zbor de lumini, 
de vise plin, 
să mor de tine, 
iubit-o mă-nchin! 

Eşti vis de iarbă, 
presărată-n amurg, 
cu-o moarte-n-treagă, 
lacrimile se scurg, 
pe drum pribegii, 
vrăşmaş demiurg, 
noi cei de-o viată, 
ne dăm ultimul murg, 
ce ne-ar fi dus, 
mai departe de-un târg, 
cernit şi plâns, 
al destinului sârg. 

Lacrimi de cer, 
pierdute-n mister, 
flori de amor, 
care-şi plâng dorul lor, 
paşi de asfalt, 
unde e celălalt? 



Lacrimi de ger, 

îngheţaţi de mister, 

dor de amurg, 

care lacrimi mai curg, 

şi ne mai cer, 

un sărut, 

Demiurg! 

Sorin CERJN 



Când plouă la Cluj 



Când plouă la Cluj, 
am să-ţi strâng norii inimii tale, 
în perini de soare, 
peste care să-mi aşez, 
paşii mânturii noastre, 
în care mi-am lăsat, 
somnul sufletului, 
alături de zalele amintirilor, 
ce-şi toarnă lacrimile, 
pe toate străzile şoaptelor , 
la ţărmurile de vise, 
ale cavalerilor neanutlui din noi.. 

Când plouă la Cluj, 
cuvinte şi gânduri rebele, 
ne umilesc cu ceasul ferestrei, 
care ne deschid patimile, 
întâlnirii vieţii cu moartea din noi, 
cei umiliţi de biblia focului, 
iubirilor pierdute. 

Când plouă la Cluj, 

nici şinele tramvaiului morţii, 

nu-şi mai recunosc, 

propria morgă a amintirii, 

din rugina gândurilor destrăbălate, 

ale unei morţi, 

ce şi-a uitat mai demult decât Timpul, 
povara vieţii. 

Sorin CERJN 



Dragoste carnală 



Toate zilele, 

părului ştirbit de aminitiri, 
nu ar mai număra, 

nici măcar o clipă, 
fără surâsul eternităţii, 

din cuvântul tău, 
de munte, 

ce nu a fost cucerit niciodată, 
vulcan nestins, 
din focurile creaţiei, 
paşilor care ne-au purtat, 
spre naşterea, 

unei morţi cu nume de viată. 

Ceruri sparte, 
de norii întrebărilor, 
rotesc morile de vânt ale nebuniei, 
de a ne dori unul pe celălalt, 
făina pâinii, 
care să hrănească, 
orizontul înfometat al viitorului, 
de lăcustele semnelor de întrebare, 
ale fântânilor sufletelor noastre, 
înceţoşate de hormonii, 
ce-şi nutresc noile faceri, 

de speranţe şi vise, 
sicrie ale viitoarelor morţi, 
ce vor avea parte de naştere, 
într-un moment al fericirii noastre, 
împlinit de un viitor mormânt, 
din cimitirul de dorinţe, 
al dragostei carnale, 
ce va aduce pe lume, 
noii născuţi ai morţii. . . 

Ne-am sărutat într-una, 
încât ploua cu carne de cer, 
peste limbile inimilor noastre, 
lipsite de cuvintele înecate, 
în venele îmbrăţişărilor, 
ce nu-şi mai cunoşteau calea sângelui, 
ce fierbeau tumultul din noi, 
zămislind aluatul creaţiei lui Dumnezeu, 
pe tava unui viitor , 
pe care nici scâncetul plăcerii, 
nu-1 mai recunoştea, 
ca fiind viată sau moarte, 
adevăr sau minciună, 
puritate sau desfrâu. 

Sorin CERJN 



Vii şi morţi 



Drumuri fără urme, 
pustiuri pline de speranţele, 
florilor de vise, 

din care ne-am fi împletit coroana, 
paşilor ce-şi învăţau zborul cuvintelor, 
care ne mai răneau câteodată, 
când încercam să le pornim, 
pe asfaltul ros, 

de privirile care ne iscodeau, 
lumânările sentimentelor, 

ce stăteau gata să se scurgă, 
până dincolo de tăvile celor vii, 
din Catedrala Absurdului, 
unindu-ne dorinţele, 

într-o singură ceară fluidă, 
pe tava morţilor, 

unde nici unul dintre cerurile viselor, 
nu sperau să ne întâlnească vreodată, 
verighetele viitorului, 
de la cununia cu Destinul. 

Moartea celuilalt 



De n-ar fi fost masa murdară, 
de coatele paşilor, 
şi roasă de timp, 
a acestui Destin, 

pe care să-mi aşez tâmplele vieţii mele, 

m-aş mai fi săturat, 

de strălucirea ochilor tăi? 

Şi cine ar mai fi murit pentru tine, 
pe unde ne-am fi vagabondat Destinul, 
dacă nici unul nu reuşeam, 
să ne murim moartea celuilalt? 

Dacă toţi munţii înţelepciunii, 

s-ar fi surpat, 

peste gândurile noastre? 

Crezi că toate gratiile amintirilor, 
n-ar fi ruginit, 
dacă nu ne-ar fi udat, 
cu ploaia eternităţii iubirea? 

Sorin CERJN 



CLIPĂ NAUFRAGIATĂ 

ploi nesfârşite de iubiri, 

cad repezi pe lespezile reci ale mormintelor, 

uitării de noi înşine. 

cuvinte pline de ceţurile amintirilor, 
se zvârcolesc tăcute şi îndurerate, 
la marginea străzii privirilor noastre. 

roti de foc calcă cerurile întâlnirilor, 
aprinzându-le pentru totdeauna, 
dorului, 

rămas îndatorat despărţirii. 

cred că toate flăcările acestei lumi, 
s-ar topi de inima mea, 
când lacrimile destinului, 
inundă fetele viselor, 
ce mai speră la regăsire. 

te aştept chiar şi pentru o clipă de eternitate, 

ştiind că acolo fericirea, 

nu mai are timpii şi spaţiile suferinţei, 

unor tălpi care şi-au căutat absolutul, 

în despărţire. 

voaluri de mătase albe, 
încing hora vânturilor, 
ce-mi bat destinul spre nicăieri. 

alergăm pe orizontul despletit, 
din coamele cailor liberi ai uitării de noi, 
lăsând în urmă doar spinii trandafirilor, 
pe care i-am dăruit oceanelor de iubire, 
în care am înotat cândva, 
atât de fericiţi, 
pe clipa care a naufragiat, 
pentru totdeauna în sufletele noastre. 

Sorin CEKJN 



Cupele vieţii noastre 



Cât de întâmplătoare poate fi o întâlnire, 

atunci când cerurile cuvintelor răsar, 

peste orizonturile inimilor, 

sfâşiate de norii destinelor, 

la ceas de fericire, 

ce bate adânc şi surd, 

la poarta viitorului unei clipe, 

pe care nici Dumnezeu nu a înţeles-o, 

darămite iubirea. 

Şi am căzut în scoica timpului, 

urzită din valurile privirilor, 

sărutându-ne eternitatea momentului, 

fără să observăm cum cade pe asfaltul uitării, 

spărgându-se în mii de cioburi, 

care ar fi putut fi clipele vieţii noastre. 

Apusul unui sărut 



Priviri pierdute, 

în noaptea dintre mine şi tine, 

tine-mi viata lacrimii de diamante, 

care ne-a unit undeva-cândva, 

pe strada pustiită acum, 

de apusul unui sărut, 

ce se credea întregul cer al vieţii mele. 

Cuprinde-mi viitorul şi aleargă cu el, 
până dincolo de mine, 
să nu mă mai pot regăsi niciodată, 
fără tine. 

Nu pot să-mi înţeleg prezentul, 

vânzător de momente Iluziei Vieţii, 

la taraba pustie a clipei, 

unde nu se mai opreşte, 

nimeni, 

niciodată. 

Sorin CEKJN 



Un Univers 



Stai alături de aripile destinului meu, 
să ne zburăm fericirea, 
peste zările eternităţii, 
din braţele iubirii unui Dumnezeu, 
ce vreau să ne înţeleagă, 
sângele privirilor scurse, 
la tălpile unor cuvinte, 
prin care ne respirăm, 
unul pe celălalt, 
într-un sărut al stelelor, 
care nu apar niciodată întâmplător, 
pe bolta creaţiei, 
care ni se scurge, 

printre şanţurile pălmilor îmbrăţişării, 
unde suntem un tot, 
un Univers. 

SĂ CRED ÎN VISELE DE AZI? 



ceruri desprinse stăteau să cadă, 
peste inima ta, 

din care răsăreau florile amintirii, 

atât de târziu în toamnă, 

încât bruma dimineţii, 

le ardea cu zorii ochilor, 

în care ne pierdeam adeseori. 

frig şi gheţuri de griji, 

vroiau să ne topească focurile îmbrăţişărilor, 

ce tremurau într-una sub zăpada depărtărilor, 

din ce în ce mai reci, 

ale Timpului care ne trecea, 

pe tărâmul uitării de noi înşine. 

şi eternitatea are sfârşit, 

atunci când rădăcinile simtămintelor, 

mor despletite, 

în braţele îngerilor care le-au zămislit, 
ora şi zodia naşterii lor, 
pe bolta stelei care ne-a unit, 
altarele sufletelor, 
sub acelaşi Destin. 

Sorin CEKJN 



CĂDERE 



câte stele vor mai cădea, 

înecate în urmele paşilor despărţirii. 

nici frunzele verii, 

acum în toamna gândurilor, 
nu-şi mai găsesc adresa ţărânii, 
care ne-ar fi întrupat vieţile 
şi nicidecum eternităţile, 
pe care le-am luat cu noi, 
odată, atunci, pentru totdeauna. 

valuri de amintiri 

se lovesc de ţărmurile ridurilor, 
lăsate de speranţele aripilor, 
ce par că şi-au pierdut zborul, 
căzând în genunchii momentului, 
când toate orele acestei lumi, 
deveniseră în zadar. 

Garduri de cuvinte 



Peste tot, 

doar garduri ruginite de cuvinte, 
aceleaşi expresii, 

din care părea cândva, 
că se pot ridica case, 

pentru o întreagă viaţă, 
câtă naivitate, 
era în pălmile, 

care se strângeau încrezătoare, 
la sânul dezvelit 
al purităţii şi încrederii, 
că toate visele se pot împlini, 
iar iubirile nu mor niciodată. 

Doar aici, 
ne puteam întâlni, 
unde primă verile iubirilor, 
se nasc pentru a hrăni toamnele morţii, 
pline de sfinţii vorbelor goale, 
ce strigă isteric la credinţa, 
pe care o aveam undeva-cândva, 
în eternitate? 



66 



Sorin CEKJN 



ALCOLISM SENTIMENTAL 



Calendare prăfuite 
de iluziile moarte ale vieţii, 
îşi aşteaptă şi azi zorii fericirii, 
ce tot promit că vor veni, 
într-o zodie, 

pe care nici un horoscop al dragostei, 
nu o cunoaşte, 

fiindcă se pierde în apocalipsa uitării, 
dusă de vijeliile frământărilor, 
unde dospeşte aluatul deşertăciunii, 
în cotloanele ascunse ale vieţii, 
atât de obscure, 

încât nici Dumnezeul inimilor noastre, 
nu la va mai putea găsi vreodată. 

Flăcări de promisiuni, 
ard iernile adânci din noi, 
dezgheţându-ne câte o patimă sau alta, 
pentru tot ceea ce nu suntem făcuţi a fi, 
alcolism sentimental, 
noi cei înecaţi, 
în licoarea aspră a uitării. 



Adresa unei ceşti de cafea. 



Zăpezi de speranţe, 
î-mi troienesc viitorul, 
ce abia mai răzbeşte să meargă, 
prin gerul nemilos de urme, 
ce mai trăiesc încă în inima mea, 
bătând de fiecare dată, 
numele tău. 

Sorin CEKJN 



Dumnezeul nostru 



Râuri repezi de priviri goale, 
curg învolburate spre podul 
unde am întâlnit, 
unica întâmplare neîntâmplătoare 
din viata mea, 
care eşti tu, 

unde L-am întâlnit pe Dumnezeu, 
prin tine, 

şi chiar dacă aş vrea, 
nici acum nu-L pot descrie, 
atât era de măreţ, 
în tot ceea ce spunea 
şi făcea prin creaţia Lui, 
alături de toţi îngerii mesajelor, 
ce-L urmau, 
până în ziua, 
când ne-am găsit 
biserica Dumnezeului nostru, 
ruinată de prea multe vise, 
care credeau în El. 

Am încercat să o reconstruim, 
prin sudoare şi lacrimi, 
cărând cărămida fiecărei clipe, 
până când începusem 
să ne sprijinim sufletele, 



Adresa unei ceşti de cafea. 

de zidurile groase şi maiestuoase, 
ale noii biserici, 

care în loc să ne redea libertatea, 

ne-au închis în spatele lor, 

ucigându-ne orice speranţă, 

iar unicul nostru vis, 

era să evadăm cât de curând de acolo, 

şi am reuşit în cele din urmă. 

de atunci, 

ne-având unde să ne mai întâlnim, 
ne-am pierdut unul pe altul, 
prin labirinturile Destinului, 
cu toate că am rămas credincioşi, 
dar fără să ne dăm seama, 
simţeam un cu totul alt Dumnezeu, 
care nu mai era demult al nostru. 



70. 



Sorin CERJN 



Lună plină 

Nu cred că mi-aş dori să evadez din tine, 

cer al sufletului meu, 

stea care mi-ai clădit Destinul, 

ce nu-şi mai recunoaşte moartea. 

Toate zăpezile sufletului, 
s-ar fi topit fără zâmbetul tău, 
de izvor ce-şi curge sângele, 
prin venele viitorului. 

Urme ascunse sub fiecare respiraţie, 
pe care ne-am fi dăruit-o Dumnezeului, 
ce nu ne mai recunoaşte eternitatea, 
ce pare mâncată de luna lacrimilor, 
care cred că nu va mai fi plină niciodată, 
pe Destinul rătăcit de noi înşine. 



Adresa unei ceşti de cafea. 

Cură de slăbire! 

Să ştii că toate dorurile cred în Dumnezeu, 
şi cioburile sparte ale sufletelor noastre, 
ce încă î-şi mai sângerează dorinţele, 
la uşa frigiderului care ne-a îngheţat, 
hrana dimineţilor sau a nopţilor de regăsire. 

Să nu-mi spui că atunci când am luat, 
mărul lui Adam din caseta legumelor, 
nu mă privea-i acrită de el, 
iar eu când î-ţi gustam roşia sufletului tău, 
părea searbădă şi fără gust, 

Atunci am hotărât să gustăm mere cu roşii, 
la început era un prânz bun, 
până ce am vomat clipele, 
acelea acre de măr şi roşii de roşii, 
ştiind că gusturile şi culorile nu ne mai fac bine. 

Până la urmă am hotărât, 

să ţinem cură de slăbire sentimentală! 

încercând să uităm de frigiderul inimilor noastre, 
ce oricum trebuia dus la reparat. 



72. 



Sorin CERJN 



Sudoarea zilelor 



Nu pot să cred că infinitul, 
poate fi ţinut la manşeta unei inimi, 
brodată cu butoniere de amintiri, 
religii scurse din săruturi, 
feţe pline de sudoare ale zilelor, 
plecate definitiv din plenititudinea, 
fluviilor de sânge pe care le sorbeam, 
însetaţi de iubire. 

Atunci care gară 

şi-ar mai regăsi trenul împlinirii, 

odată ce stă ruginit şi pierdut, 

la capăt de linie a promisiunilor, 

ferestre sparte de lumină, 

prevestesc amurgul cerurilor din noi. 



Adresa unei ceşti de cafea. 

REMUŞCĂRILE TIMPULUI 



Paşi mărunţi de cimitir, 
îngropaţi de ploile regretelor, 
târziu în toamnă, 
vorbe ruginite de vinul smintelii, 
zodii rupte din calendarele iubirii, 
stau sfâşiate pe bordure rece a buzelor mele, 
duse de vânturile reci şi seci, 
ce au mai rămas din sufletele dorului, 
beat de atâtea Frunze ce-şi ning rugina, 
pe fruntea unui Timp, 
ce pare că nu mai este al meu, 
înecat la margine de Destin, 
în propriile lui remuşcări, 
de a fi devenit vreodată aripă care să zboare, 
mai sus decât crezuse vreodată, 
încât atunci când s-a prăbuşit, 
era atât de jos, 

încât nu-şi mai putea privi înălţimea, 
devenind el însuşi o amintire. 



74. 



Sorin CERJN 



Dinţi de fiară 



Fierăstraie de nori, 
cu dinţi fioroşi de animal de pradă, 
taie orizonturile inimii, 
în bucăţi din ce în ce mai mici, 
spre a fi vândute 
la magazinul de Iluzii ale Vieţii, 
tuturor celor care vor puţin suflet, 
fără să ştie că de fapt, 
cumpără ploaia cu furtunile ei cu tot, 
ce vor inunda trecutul, 
cu răvăşitoare răvaşe ale viitorului, 
ce stă să se surpe, 
trist şi insalubru, 

pe frunţile pline de riduri ale dorinţelor, 
unui nou pas în viaţă. 



Adresa unei ceşti de cafea. 

Pieţele altarelor 



Nu pot să nu strig, 

picioarelor de lut ale perfecţiunii, 

cerşind cât mai multă ploaie, 

Dumnezeului amar al acestei lumi, 
care ne-a dat piaţa de vechituri, 
drept altare ale purităţii şi perfecţiunii, 
sufletelor noastre, 
unde carnea se vinde 

la kilograme de interese, 

drept suflete, 

iar sufletele adevărate, 

sunt arse odată cu tămâia vanităţii, 

devenind mult mai scumpe, 

sub formă de fum. 

Samsari bogaţi în straie de preoţi ai iubirii, 
îşi aşteaptă pofticioşi fripturile dumnezeieşti, 
de suflete falsificate, 

fumând într- una fiecare sentiment sau simţire, 
pe motiv că divinitatea cere ofrande. 



76. 



Sorin CERJN 



Enoriaşii săraci de atâtea duhuri, 
cerşesc mila unui Dumnezeu, 
din ce în ce mai străin, 
în timp ce râd hidos, sarcastic, 
adevăratei iubiri, 

fiindcă au creierele atât de afumate, 

încât pot fi şi ele oricând vândute, 

drept suflete, 

pe pieţele altarelor, 

drept carne falsificată în suflete. 



Adresa unei ceşti de cafea. 

Ruşine ! 

în ziua de azi, 

a devenit o ruşine să iubeşti, 
iar mâine poate va deveni un delict, 
într-o lume a târfelor şi infractorilor, 
unde prostituţia este o onoare, 
iar furtul o cinste. 



Dragostea a devenit mercantilă, 
nu se mai măsoară în clipe, 
ci în bani, 

gândirea nu se mai face cu sufletul, 
ci cu organele reproducătoare, 
într-o lume a suficientei, 
unde omul este un simplu rulment. 

Plouă cu roiuri de prostituate, 
ce abia aşteaptă noi clienţi, 
pe străzile pline de igrazie ale sufletelor, 
în timp ce iubirile, 
au fost demult devorate, 
de rechinii diversiunilor noastre de zi cu zi. 



78. 



Sorin CERJN 



A le vorbi despre iubire, 
acestor oameni noi, 

cu figuri îngheţate, tâmpe şi zâmbete hidoase, 
este ca şi cum ai încerca, 
să le explici că ei nu există, 
pentru ei există doar profitul, hrana şi wc-ul, 
unde vieţile lor, 

au devenit demult toalete publice. 



Adresa unei ceşti de cafea. 



Macii roşii 

Abia acum am realizat, 

că strălucirea iubirii din ochii tăi, 

este lutul modelat, 

după chipul şi asemănarea, 

sufletului flintei Lui Dumnezeu. 

Macii roşii ard soarele aşteptărilor, 
unde trenurile zilelor, 
mai opresc câteodată, 
la peronul ochilor tăi, 
în labirintul cărora, 
m-am pierdut nu numai odată. 

Aştept să primesc, 
zâmbetul unei clipe, 
care s-a trezit răvăşită, 
în inima ta, 
prin care curge, 
sângele vieţii mele. 

Sorin CERJN 



DOAR NIŞTE ARIPI 

Aripi de ţărână, 

îmbracă naşterile noilor suflete, 

strigăte de viaţă, 

prevestesc naşterea visului ce va veni. 
Aripi de sticlă, 

cad sparte pe altarul despărţirilor, 
ce sângerează, 
tăiate în cioburile lor. 

Aripi de aur, 

îmbracă minciunile dureroase ale lumii, 

topindu-se la fiecare adevăr, 

până ce moartea le va desluşi, 

adevărata lor faţă de a fi un nimeni şi un 

nimic. 

Doar nişte aripi.... 



Adresa unei ceşti de cafea. 

Viitor 



Scorpionii norilor, 

de ametist, 
ai Iluziilor Vieţii, 
pierduţi în imensitatea, 
cerurilor de gânduri ale Existenţei, 
îşi pregătesc acele nemiloase, 
spre a învenina, 
noile orizonturi, 
ale viitorului, 
ce-şi caută un prezent, 

spre a deveni odată şi odată trecut, 
de fapt un cimitir, 
al propriilor sale aspiraţii, 
ce vor sta descărnate de vise şi speranţe, 
sub piatra grea şi rece de mormânt, 
a descompunerii şi uitării. 

Sorin CERJN 



Vrăjitorie 



Poduri grele de plumb, 

se surpă peste cuvintele buzelor noastre, 

ce încă mai fumegă, 

după focul care le-a mistuit, 

simţirea. 

Vrăjitoare isterice, 

ahtiate după magiile despărţirii, 

tremură descântând, 

la ulciorul aprins al iubirii, 

care deodată se sparge, 

iar ierburile misterioase, 

ale îmbrăţişărilor şi săruturilor, 

se varsă, 

alături de apa clocotită, 
a propriilor noastre vieţi, 
pe zăpada rece şi neîndurătoare, 
a trecutului. 



Adresa unei ceşti de cafea. 



Indecizie 



E atât de multă ceată, 
pe masa prăfuită, 

a promisiunii Dumnezeului Nostru, 
de a crede în paşii, 
pe care i-am pierdut, 
la loteria Timpului, 
încât am hotărât 
să spun: - Doamne ajută 
şi să merg mai departe, 
fără să văd calea, 
prin hăţişurile Destinului, 
orbit şi el de atâtea meandre, 
sângerând printre spinii gândurilor, 
că într-o zi, 
te voi reîntâlni, 

neştiind că mergeam spre moarte, 
mai repede decât, 
ai fi alergat tu cu amintirea, 
către viată. 

Sorin CERJN 



Rugurile cerurilor 



De ce, 

ar fi aprins Dumnezeu, 
rugurile cerurilor, 
inimilor noastre, 
doar în amurgul zilei, 

cu nume de iubire? 

Cât de adâncă, 
poate fi noaptea, 
iernii sentimentale, 
unde ne-am pierdut, 
degeraţi de frigul Cuvintelor, 
care ne ning, 

cu sălbăticia lor de gheaţă, 
simţămintele? 

Să fi fost, 

imaginea trăită de Dumnezeu, 

încă înainte de a fi lumea, 

pentru care s-a gândit, 

să nască iubirea, 

pe care acum a uitat-o? 



Adresa unei ceşti de cafea. 

Lacrimi de cremene 



Cât de demult, 

să fi fost în fotografia zâmbetului tău, 
mercenar de vise, 

cel înecat în săruturile existentei tale, 
rătăcit de mine însămi, 
pe crengile copacilor strămoşilor noştri, 
care ne-ar fi iubit viitorul mai mult, 
decât noi înşine, 

într-o lume a dorului şi suspiunelor. 

Cei deposedaţi până şi de propriul cimitir, 
al cuvintelor renăscute din sângele, 
care ne-a unit destinele, 
frânte de durere ale momentului, 
unde nu mai eram noi, 
cei care ne-am fi căutat, 
o eternitate de Iluzii ale Vieţii. 

Cei răpuşi de sufletele, 
marilor iubiri descompuse, 
în mănuşile de piatră ale viitorului, 
fără de trecut. 



86 



Sorin CEKJN 



Lacrimi de cremene se scurg îngândurate, 

peste moartea mea, 

ale cărei scântei din inima ta, 

aprind focurile eternităţii, 

marilor iubiri. 



Adresa unei ceşti de cafea. 

MOARA NOROCULUI 



Şi care gând nu ar mai muri înecat, 
dacă firea zâmbetului tău, 
nu şi-ar mai măcina la moara norocului, 
dorinţele amintirilor? 

Cât de frig îi putea fi Dumnezeului, 

ce ne-a născut moartea iubirii, 

odată ce ne amăgeam cu eternitatea ochilor, 

mai mult decât ar fi văzut, 

El însuşi! 

Şi atunci ne-am rostit naşterea, 
a tot ceea ce putea fi absolut? 

Sorin CERJN 



A FI CU TINE 



A crede în tine, 

înseamnă a-mi măsura infinitul din inima mea, 

răpusă la picioarele timpului imatur, 

al cărui adolescentă s-a frânt, 

în sângele unicei noastre Clipe infinite. 

A fi cu tine, 

mă mistuie mai mult decât toate flăcările, 
arse de absurdul Existentei, 
care ar putea muri vreodată, 
în cimitirul cuvintelor şi săruturilor fără de sens. 

Cine eşti tu, 

decât eterna imagine a facerii lumii din mine, 

pusă de Dumnezeu în lumina sensului, 

propriei mele existenţe, 

cernite de moartea, 

în care eternitatea sufletelor noastre, 

nu va crede niciodată. 



Adresa unei ceşti de cafea. 



FRĂMÂNTARE 



Câte zăpezi, 
vor mai troieni viitorul, 
atât de însingurat, 
rătăcitor şi dezmoştenit, 
de paşii tăi? 

Licăriri de stele, 
cad disperate, 
pe fruntea nopţii, 
înecată-n moarte. 

Strigăte de vise, 

se pierd lăcrimând, 

în depărtarea întunericului, 

din gândurile care nu-mi dau 

prin care calci atât de des. 

Sorin CEKJN 



Descompunere 

Ploi sângerânde-mi putrezesc apusul, 
cruci inundate-n beznă, 
de muşchii reci şi nepăsători, 
ai prezentului, 

strigă după ajutorul divinităţii, 
crezând că vor scăpa până la urmă, 
de natura umană în descompunere. 

Fraze goale pozează indecent, 

pe frunţile pline de riduri ale Destinului, 

prin care se scurg, 

fluviile învolburate, 

ale întâmplărilor ce par neîntâmplătoare. 



Adresa unei ceşti de cafea. 

Fulgi de nea 



Depărtarea dintre dinţii clipelor, 
care-mi sfâşie carnea iubirii 
şi ochii lacului speranţei, 
în care mă sufoc, 
devine din ce în ce mai mică. 

Aş vrea să-ţi reclădesc chipul, 
pe roata olarului din ţărâna, 
prin care ţi-a zămislit Dumnezeu, 
Destinul, 

dar lutul rămâne în continuare, 
rece şi inert, 

oricât de mult l-aş uda cu lacrimile, 

izvorâte din cuvintele tale, 

ce încă le mai aud aievea, 

cum se desprind din inima Lui Dumnezeu, 

devenind fulgii de nea care-mi ard sufletul, 

troienindu-1 cu fiinţa ta. 

Sorin CEKJN 



Conştiinţă stelară 



Valuri de fulgere, 
aprind focurile creaţiei, 
peste stelele, 

ce nu-şi pot recunoaşte strălucirea, 
fiind lipsite de conştiinţă. 

Să fim şi noi o astfel de stea, 

pe care o vedem în fiecare seară, 

cum ne luminează gândurile, 

ce odată şi odată vor fi căzătoare, 

pe bolta unei nopţi a sufletelor noastre? 



Adresa unei ceşti de cafea. 

FLĂCĂRI 



Privindu-ti ochii, 

mă pierd în identitatea oglinzilor paralele, 
atât de eterne şi de infinite, 
încât întregul Univers, 
pare o frântură dintr-o frază, 
pe care mi-ai şoptit-o, 
într-o dimineaţă, 
atât de îngheţată, 
de realitatea Iluziei Vieţii, 
încât zorii au luat foc, 
măcinându-se de flăcările unui sărut, 
în care am trăit o eternitate, 
aşteptând ca viaţa, 
datoare morţii, 
să spargă oglinzile paralele, 
ale sufletelor noastre, 
în mii şi mii de cioburi ale clipelor, 
prin care ne vom tăia suflarea, 
sângerând de singurătate. 

Sorin CEKJN 



Primăvară modernă 



Clepsidre roase de patimile iluziilor, 
mai măsoară şi acum, 
firimiturile de fericire ale primăverilor, 
care pentru a fi la modă, 
uită să mai înflorească, 
frumuseţea şi adevărul unui sentiment. 

Drumuri de vise, 

se pierd înglodate-n noroiul unei creaţii, 
pe care nici Dumnezeu nu o mai recunoaşte, 
ca fiind a Sa, 

în timp ce se plimbă abătut, 
printre bisericile în ruină, 
ale sufletelor noastre. 



Adresa unei ceşti de cafea. 

Impostură 



Târfe ieftine, 

î-şi pierd banii de smoală, 
la cazinoul deznădejdii. 

Elefanţi pompoşi, 
le plătesc, 

călcându-le cu labele grele. 

Greieri cretini, 
uneori creştini, 
le cântă serenade. 

Carne descompusă, 
în zeci de fanfaronade, 
stă închisă în chiloţii dezamăgiţi, 
de noile recorduri ale procreaţiei, 
unor noi neaveniţi, 
gata oricând să ucidă, 
divinitatea bunului simt, 
al imposturii. 

Sorin CEKJN 



Bordel 



Firi de granit, 
ne joacă, 

meduzele menstruale ale inocentei. 

Lipsa de bun gust, 

se îneacă în hibernările potentei. 

Loc de dat cu capul, 

găsim la tot pasul, 

în bordelurile indolentei. 

Cine suntem noi, 

cei vânduţi Destinului scadentei? 



Adresa unei ceşti de cafea. 

Plăceri morganatice 



Atât de mult mi-aş fi dorit, 

faima Troiei, 
încât ti-am trimis, 
propriul meu popor de patimi, 
înveşmântat, 
în calul de cărămidă, 
plin de igrazie, 

al sufletului amar de tine. 

Cândva erai zeiţa, 
marilor desfătări, 
a claustrofobiei, 
cerului de suferinţe, 

din minele de smarald ale renaşterii mele, 
care nu-şi înţelegeau norii supliciilor, 
iar azi ai ajuns, 

zdreanţă de şters pe jos a desfrânării. 

Pe urmă ai devenit, 
o uitare a reproşului, 
de a mă numi om, 
alături de ţărâna, 
care mi-a murit înainte de vreme, 
ulcioarele plăcerilor morganatice ale iubirii. 



